पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण की दूसरी लहर की रफ्तार इतनी अधिक तेज रही कि इस साल के शुरूआती तीन माह में जहां जिले में कुल 200 लोग भी संक्रमित नहीं हुए, वहीं अकेले अप्रैल माह में ही 5525 से अधिक संक्रमित सामने आ गए हैं। वहीं पिछले साल मार्च से इस साल मार्च तक जहां 19 लोगों की कोरोना से मौत हुई थी, वहीं अकेले अप्रैल माह में 4 लोगों की मौत हुई है।कोरोना संक्रमण शुरू से ही घातक रहा है। लेकिन इसकी पहली लहर की रफ्तार इतनी अधिक नहीं थी, जितनी दूसरी लहर की है।
पहली लहर को तो सरकार व प्रशासन ने जैसे-तैसे काबू कर लिया था, लेकिन दूसरी लहर पर नियंत्रण पाना सरकार व प्रशासन के वश में नहीं दिख रहा। जिस तरह से रोजाना कोरोना पॉजिटिव मरीजों की संख्या और मृतकों का आंकड़ा बढ़ रहा है, वह चिंता जनक होता जा रहा है।सरकारी रिपोर्ट के अनुसार जिले में इस साल के शुरूआती तीन माह में जनवरी से मार्च तक 163 लोग कोरोना पॉजिटिव आए थे। जबकि अप्रैल में पॉजिटिव मरीजों का आंकड़ा 5 हजार 525 पर पहुंच गया है। शुरूआती तीन माह की तुलना में अप्रैल माह में ही करीब 35 गुना अधिक संक्रमण बढा है। इतना ही नहीं मृतकों का आंकड़ा भीपहले तुलना में अधिक रहा है। एक साल में जहां 19 लोगों की कोरोना से मौत हुई है, वहीं अप्रैल माह में 4 मौतहुई है।
चार महीनों की स्थिति
जनवरी में जहां जिले में 67 पॉजिटिव मरीज आए थे। वह फरवरी में घटकर करीब एक तिहाई से भी कम 14 रह गए थे। लेकिन मार्च से फिर इनकी संख्या करीब 6 गुना बढकर 82 पर पहुंच गई। जबकि अप्रैल में तो कोरोना संक्रमण ने जो रफ्तार पकड़ी वह अंत तक कई गुना अधिक होकर 5525 पर पहुंच गई है।
एक वर्ष में 23 मौत बताई
शनिवार को दिनभर में जिला अस्पताल के कोरोना वार्ड में 2 मौत हुई, जबकि सरकारी रिपोर्ट में केवल 1 मौत बताई गई है। मौतों की हकीकत का अंदाजा अकेले जिला मुख्यालय पर खैरदा मुक्ति धाम से भी लगाया जा सकता है। यहां अधिकांश शव पीपीई किट में पैक होकर आए थे, जो उनके कोरोना संक्रमित होने का प्रमाण है।
रिकवर होने वालों की बढ़ रही संख्या
एक तरफ जहां कोरोना पॉजिटिव मरीजों की संख्या लगातार बढ़ रही है तो वहीं दूसरी तरफ रिकवर होने वालों की संख्या में भी वृद्धि हुई है। शुक्रवार को 553 केस रिकवर हुए। इस कारण एक्टिव केस भी लगातार कम होते जा रहे हैं। मार्च 2020 से 27 अप्रैल 2021 तक जिले में आए 7006 कोरोना पॉजिटिव में से 27 अप्रैल तक 3698 केस रिकवर हो गए।
अप्रैल में ऐसे बढ़े संक्रमित केस अप्रैल माह की शुरूआत में पहले दिन 16 कोरोना पॉजिटिव केस आए थे। इसके बाद 2 को 19, 3 को 16, 4 को 9, 5 को 30, 6 को 16, 7 को 41, 8 को 56 और 9 अप्रैल को यह आंकड़ा सौ के पार पहुंच गया। 9 को 103, 10 को 152, 11 को 29, 12 को 57, 13 को 133, 14 को 170, 15 को 194, 16 को 87, 17 को 209, 18 को 115, 19 को 174, 20 अप्रैल के बाद यह आंकड़ा सीधे चार सौ के पार पहुंच गया। 20 अप्रैल को एक ही दिन में 456 पॉजिटिव आए। 21 को 553, 22 को 425, 23 को 601, 24 को 101, 25 को 609, 26 को 477, 27 को 422, 28 को 780, 29 को 29 और 30 अप्रैल को 181 पॉजिटिव केस सामने आए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn